section_heading: Posljedice
paragraph_text: Gorbačov je 24. kolovoza podnio ostavku na mjesto generalnog sekretara KPSS-a. Vladimir Ivaško ga je zamijenio kao vršitelj dužnosti generalnog sekretara, ali je i on podnio ostavku 29. kolovoza. Otprilike u isto vrijeme, Jeljcin je zapovjedio premještaj arhiva KPSS-a u državni arhiv, kao i nacionalizaciju sve imovine KPSS-a u Rusiji (što je pored sjedišta partijskih komiteta obuhvaćalo i obrazovne ustanove, hotele, i sl.). Jeljcin je proglasio privremenu zabranu svih aktivnosti KPSS-a na teritoriju Rusije, što je de facto označilo kraj KPSS-a.